Raivo peamiste talvituskohtade vahe on umbes 100km, aga vahel on riigipiir. Lõunapoolsed peatuskohad asuvad Tansaanias Tanga provintsis, paarkümmend kilomeetrit Tanga linnast (natuke väiksem kui Tallinn). Lähim küla kannab nime Kolekole... Põhjapoolsed peatuskohad Keenias Ramisi küla ümbruses on ilmselt peamiseks talvitusalaks (samas voolab ka Ramisi jõgi, mille ääres mangroovimetsad, st täiesti dzungel).  Veebruari alguses on Raivo käinud mitmel päeval külas sees, eriti vara hommikul. Must-toonekured on küll üsna kartlikud, aga teavad suurepäraselt, et vara hommikul inimesed magavad ja siis võib rahulikult küla vahel jalutada. Seda on märganud unetud ka pesitsusaladel. Talvituskohad asuvad kümmekond kilomeetrit India ookeanist. Rannikut katavad ulatuslikud manroovivõsad, liivased rannad asuvad mõnikümmend kilomeetrit põhja pool. Raivo kevadrändeni on jäänud  umbes kuu aega.